แถลงการณ์สำนักพระราชวัง “สมเด็จพระราชินี” เสด็จฯประทับรพ.จุฬาลงกรณ์
แถลงการณ์สำนักพระราชวัง “สมเด็จพระราชินี” เสด็จฯประทับรพ.จุฬาลงกรณ์ 
แถลงการณ์สำนักพระราชวัง “สมเด็จพระราชินี” เสด็จฯประทับรพ.จุฬาลงกรณ์ หลังทรงมีพระปรอท (ไข้) จากการติดเชื้อ ของพระวัตถิ (กระเพาะปัสสาวะอักเสบ)
17 เม.ย. 2562

เมื่อวันที่ 17 เม.ย. สำนักพระราชวังเผยแพร่แถลงการณ์ เรื่อง สมเด็จพระนางเจ้าฯ พระบรมราชินีนาถ ในรัชกาลที่ 9 เสด็จฯ ไปประทับ ณ โรงพยาบาลจุฬาลงกรณ์ สภากาชาดไทย ความว่า “ค่ำวานนี้ (วันอังคาร ที่ 16 เมษายน พ.ศ.2562 เวลา 18.00 น.) คณะแพทย์ผู้ถวายการรักษาสมเด็จพระนางเจ้าฯ พระบรมราชินีนาถ ในรัชกาลที่ 9 ได้รายงานว่า สมเด็จพระนางเจ้าฯ พระบรมราชินีนาถ ทรงมีพระปรอท (ไข้) จากการติดเชื้อ ของพระวัตถิ (กระเพาะปัสสาวะอักเสบ)
คณะแพทย์ได้กราบบังคมทูลให้เสด็จพระราชดำเนิน ไปประทับ ณ โรงพยาบาลจุฬาลงกรณ์ สภากาชาดไทย เพื่อถวายการตรวจอย่างละเอียด เพิ่มเติม และติดตามพระอาการอย่างใกล้ชิดต่อไป จึงประกาศมาให้ทราบโดยทั่วกัน”